Euroopa Kohtu (viies koda) 10. mai 2011. aasta otsus – komisjon vs. Rootsi
(kohtuasi C‑479/10)
Liikmesriigi kohustuste rikkumine – Keskkond – Direktiiv 1999/30/EÜ – Saastekontroll – Välisõhu PM10 sisalduse piirväärtused
Liikmesriigi kohustuste rikkumise hagi – Põhjendatuse kontrollimine Euroopa Kohtu poolt – Arvesse võetav olukord – Olukord põhjendatud arvamuses määratud tähtaja lõpul (ELTL artikkel 258, nõukogu direktiiv 1999/30, artikli 5 lõige 1)
Ese
Liikmesriigi kohustuste rikkumine – Nõukogu 22. aprilli 1999. aasta direktiivi 1999/30/EÜ vääveldioksiidi, lämmastikdioksiidi
ning lämmastikoksiidide, tahkete osakeste ja plii piirtasemete kohta välisõhus (EÜT L 163, lk 41) artikli 5 lõike 1 rikkumine
– Aastatel 2005, 2006 ja 2007 tsoonides SW 2 ja SW 4 ja aastatel 2005 ja 2006 tsoonis SW 5 PM10 osakeste sisalduse piirväärtuse
ületamine.
Resolutsioon
1.      Kuna Rootsi Kuningriik ületas PM10 osakeste sisalduse piirväärtust välisõhus aastatel 2005–2007 tsoonides SW 2 ja SW 4 ja
aastatel 2005 ja 2006 tsoonis SW 5, on ta rikkunud kohustusi, mis tulenevad nõukogu 22. aprilli 1999. aasta direktiivi 1999/30/EÜ
vääveldioksiidi, lämmastikdioksiidi ning lämmastikoksiidide, tahkete osakeste ja plii piirtasemete kohta välisõhus artikli 5
lõikest 1.
2.      Mõista kohtukulud välja Rootsi Kuningriigilt.